《闻胡司空附郭成新居赋此以寄》
明代·徐贯

年来高卧白云乡，附郭新成绿野堂。一代功名昭汗简，百年心事付沧浪。

梦回殿阙层霄迥，兴在山林清昼长。三径萧然无个事，黄花老圃有馀香。

作者简介：（?—1502）明浙江淳安人，字元一。天顺元年进士。授兵部主事，官至工部尚书。熟于边务谋划，巡视福建海道，料理苏松水患，绩亦可记。以疾乞致仕，卒谥康懿。有《馀力集》。